André-Louis Moreau er forelsket i Aline de Kercadiou, som er niesen til gudfaren hans Quintin de Kercadiou - og hun elsker ham også. Quintin foretrekker imidlertid at Aline burde gifte seg med Marquis de la Tour d'Azyr, en middelaldrende adelsmann. En dag myrder de la Tour Andrés venn Philippe de Vilmorin i en duell. André henvender seg til kongens løytnant i håp om rettferdighet. Men når tjenestemannen får vite hvem den siktede er, beordrer han umiddelbart at André skal arresteres. André blir derfor nødt til å flykte. I mellomtiden nærmer Frankrike seg randen av revolusjon. Når en taler for frihet og likhet blir skutt og drept av en soldat, tar André fryktløst over plassen hans. Når Dragooner blir sendt inn for å spre folkemengden, hjelper en mann som heter Chapelier ham å flykte. Han slutter seg til en omvandrende teater-trupp ledet av Challefau Binet. André skriver bedre skuespill som de kan spille, og de blir stadig mer suksessrike, og opptrer til slutt ved et teater i Paris. André forlover seg med Climène, Binets datter.